
1. UVOD
Upravno vijeće Agencije je na 5. sjednici održanoj dana 12. studenog 2025. godine donijelo Poslovni plan Agencije za 2026. godinu koji se sastoji od slijedećih poglavlja: 2. Plan rada, 3. Financijski plan, 4. Plan nabave i 5. Ljudski potencijali. 
Na 9. sjednici održanoj dana 28. siječnja 2026. godine Upravno vijeće Agencije prihvatilo je Izmjene i dopune Poslovnog plana Agencije za 2026. godinu u dijelu: poglavlje 3. Financijski plan, poglavlje 4. Plan nabave i poglavlje 5. Ljudski potencijali.
Na 13. sjednici održanoj dana 15. travnja 2026. godine Upravno vijeće Agencije prihvatilo je Dopunu Poslovnog plana Agencije za 2026. godinu u dijelu: poglavlje 5. Ljudski potencijali.
Na 17. sjednici održanoj dana 16. lipnja 2026. godine Upravno vijeće Agencije prihvatilo je Izmjene i dopune Poslovnog plana Agencije za 2026. godinu u dijelu: poglavlje 3. Financijski plan, poglavlje 4. Plan nabave i poglavlje 5. Ljudski potencijali.
[bookmark: _Toc217304782][bookmark: _Toc217305141][bookmark: _Toc231383781]2. PRIJEDLOG I OBRAZLOŽENJE DOPUNE POSLOVNOG PLANA ZA 2026. GODINU
Na 19. sjednici Upravnog vijeća predlaže se dopuna Poslovnog plana Agencije za 2026. godinu u poglavlju 5. Ljudski potencijali.
[bookmark: _Toc463021561][bookmark: _Toc463023216][bookmark: _Toc231383784][bookmark: _Toc217304783][bookmark: _Toc217305144]2.1. Obrazloženje prijedloga dopune u poglavlju 5. Ljudski potencijali 
U Poslovnom planu za 2026. godinu predlaže se dopuna dijelu: 
5.2. Stručna usavršavanja
5.2.1. Upućivanje zaposlenika na poslijediplomske studije, specijalističke studije i specijalizacije
5.2.1.1. Doktorski studiji

Područje: Regulatorna znanost
Trajanje: 4 do 6 godina
Provoditelj: Sveučilište u Utrechtu, Division of Pharmacoepidemiology and Clinical Pharmacology
Ukupna cijena: nema školarine
Ostali troškovi: Obvezni odlasci u Utrecht (Kraljevina Nizozemska) jednom godišnje na 2 dana, jednom tijekom ljeta na tjedan dana te na kraju radi obrane doktorata, troškovi nekoliko edukacija, mogući su troškovi objave znanstvenih članaka
Ustrojstvena jedinica: 	Odjel za odobravanje lijekova 
Odsjek za ocjenu sigurnosti i djelotvornosti lijekova 

Obrazloženje:
Budući da se postupak odobravanja lijekova strogo temelji na znanstvenim principima, a Europska agencija za lijekove (EMA) prilikom odabira ocjenitelja, uz iskustvo, vrednuje njihov akademski i znanstveni profil, sustavno jačanje tog segmenta ključno je za strateško pozicioniranje HALMED-a i uspješno pribavljanje većeg broja centraliziranih poslova ocjene na europskoj razini.
Edukacija zaposlenika na ovom području donosi izravnu dodanu vrijednost odobravanju lijekova u Republici Hrvatskoj kroz nekoliko ključnih aspekata:
· dublje razumijevanje regulatornog okvira i veću učinkovitost u kliničkim ocjenama te praćenju novih spoznaja,
· primjenu rezultata istraživanja u svakodnevnim radnim procesima HALMED-a,
· učvršćivanje međunarodnog ugleda HALMED-a,
· poticanje inovacija u Republici Hrvatskoj – s obzirom na to da istraživanja u području regulatorne znanosti trenutačno nisu značajnije prisutna u RH, HALMED dobiva priliku aktivno pridonijeti razvoju ovog područja..

Regulatorna znanost (Regulatory Science) više nije samo prateći element, već temelj modernog odlučivanja u odobravanju lijekova. EMA i HMA prepoznali su njezinu ključnu važnost osnivanjem Europske platforme za istraživanja u regulatornoj znanosti (2025. godine).

Upis zaposlenika HALMEDa na ovaj program predstavlja visoko učinkovitu, a financijski iznimno povoljnu investiciju. Njome HALMED dobiva vrhunski educiran kadar, izravno unaprjeđuje svoje radne procese, ostvaruje svoje strateške ciljeve te jača svoju poziciju unutar europske mreže regulatornih tijela.

U privitku prijedloga je program doktorskog studija. 

USVAJANJE PRIJEDLOGA DOPUNE POSLOVNOG PLANA AGENCIJE ZA LIJEKOVE I MEDICINSKE PROIZVODE ZA 2026. GODINU
Upravno vijeće Agencije za lijekove i medicinske proizvode na 19. sjednici održanoj dana 15. srpnja 2026. godine prihvatilo je Dopunu Poslovnog plana Agencije za lijekove i medicinske proizvode za 2026. godinu poglavlju 5. Ljudski potencijali. 

PREDSJEDNICA UPRAVNOG VIJEĆA

							Davorka Herman Mahečić, dr. med. subspec.

